ΓΡΑΠΤΗ ΕΡΩΤΗΣΗ E-0866/02

υποβολή: Francis Decourrire (PPE-DE) προς την Επιτροπή

(3 Απριλίου 2002)

Θέμα: Μεταβίβαση των οικογενειακών επιχειρήσεων-Γαλλική νομοθεσία

Το Μάρτιο 1998, η Ευρωπαϊκή Επιτροπή, με ανακοίνωσή της, πίεσε τις κυβερνήσεις των κρατών μελών να αναθεωρήσουν ευνοϊκά τις εθνικές τους διατάξεις σχετικά με τη μεταβίβαση των οικογενειακών επιχειρήσεων, προβάλλοντας το επιχείρημα ότι η νομοθεσία για την κληρονομικότητα των επιχειρήσεων ζημιώνει την απασχόληση στην Ευρωπαϊκή Κοινότητα.

Η εισαγωγή του ευρώ τον Ιανουάριο 2002 κατέδειξε στρέβλωση του ανταγωνισμού η οποία προκύπτει από τις νομοθετικές και φορολογικές ρυθμίσεις που βαρύνουν τις γαλλικές οικογενειακές επιχειρήσεις.

Στον τομέα αυτό η γαλλική νομοθεσία φαίνεται να εξακολουθεί να παραμένει πίσω από τα άλλα κράτη μέλη.

Κατά την παρουσίαση των προτεραιοτήτων της μελλοντικής φορολογικής πολιτικής της Ευρωπαϊκής Ένωσης, η Επιτροπή τόνισε ότι προτίθεται να δώσει ιδιαίτερη προσοχή στα φορολογικά προβλήματα που αντιμετωπίζουν μεμονωμένα άτομα και επιχειρήσεις που ασκούν δραστηριότητα στην εσωτερική αγορά.

Προβλέπει η Επιτροπή την καθιέρωση συντονισμένων δράσεων για την καταπολέμηση των φορολογικών φραγμών και κενών στον τομέα της φορολόγησης των επιχειρήσεων και κυρίως στον τομέα της μεταβίβασης των οικογενειακών επιχειρήσεων· Σκοπεύει να προβεί σε πραγματογνωμοσύνη των καλών πρακτικών στα κράτη μέλη μετά τη μετάβαση στο ευρώ, όπως το είχε κάνει το 1997·

Απάντηση του κ. Liikanen εξ ονόματος της Επιτροπής

(14 Μαΐου 2002)

Η Επιτροπή δραστηριοποιήθηκε για πρώτη φορά στον τομέα της μεταβίβασης επιχειρήσεων το 1993 με τη διοργάνωση συμποσίου για την διερεύνηση της κατάστασης στα κράτη μέλη και τον καθορισμό των βέλτιστων πρακτικών. Στο διάστημα που μεσολάβησε η Επιτροπή συνέχισε την εργασία της στον εν λόγω τομέα και τον Νοέμβριο 2000 δρομολόγησε ένα σχέδιο για τη μεταβίβαση επιχειρήσεων στο πλαίσιο της διαδικασίας Best της Γενικής Διεύθυνσης για τις Επιχειρήσεις. Στο πλαίσιο του εν λόγω σχεδίου συστάθηκε ομάδα εμπειρογνωμόνων για να συνδράμει την Επιτροπή στο έργο της παρακολούθησης της εφαρμογής στα κράτη μέλη της σύστασης της Επιτροπής 94/1069/ΕΚ της 7ης Δεκεμβρίου 1994 σχετικά με τη μεταβίβαση μικρών και μεσαίων επιχειρήσεων(1). Μεταξύ των καθηκόντων της ομάδας περιλαμβάνεται η επισήμανση των νομοθετικών μέτρων, συμπεριλαμβανομένης της φορολογίας, και των μέτρων στήριξης που έλαβαν τα κράτη μέλη από το 1998 όταν εκδόθηκε η πρώτη επισκόπηση(2), στην οποία αξιολογούνταν τα εν λόγω μέτρα και διατυπώνονταν προτάσεις για περαιτέρω δράση. Ο ρόλος της Επιτροπής εξακολουθεί να είναι συντονιστικός με σκοπό τη διευκόλυνση της ανταλλαγής των βέλτιστων πρακτικών μεταξύ των κρατών μελών. Τα κράτη μέλη είναι αρμόδια να προβαίνουν στις απαραίτητες νομοθετικές αλλαγές ή να προσφέρουν στήριξη στη διαδικασία μεταβίβασης επιχειρήσεων.

Η ομάδα εμπειρογνωμόνων θαποβάλει την τελική έκθεση έως τον Ιούνιο 2002. Τα πρώτα αποτελέσματα της εργασίας της ομάδας παρουσιάστηκαν ήδη στο Ευρωπαϊκό Συμπόσιο για τις οικογενειακές επιχειρήσεις που διοργανώθηκε από την ισπανική προεδρία στις 24 Φεβρουαρίου 2002. Η παρουσίασή τους έγινεπό τη μορφή συνοπτικού πίνακα στον οποίο απαριθμούνταν οι τομείς στους οποίους εφαρμόστηκε η σύσταση σε κάθε κράτος μέλος. Ο πίνακας μπορεί να αναζητηθεί στην ακόλουθη διεύθυνση: http://europa.eu.int/comm/enterprise/entrepreneurship/support_measures/transfer_business/index.htm.

Το εν λόγω σχέδιο θα ολοκληρωθεί στο Ευρωπαϊκό Σεμινάριο για τη μεταβίβαση επιχειρήσεων που θα πραγματοποιηθεί στη Βιέννη, στην Αυστρία, από τις 23 έως τις 24 Σεπτεμβρίου 2002 (www.transferofbusinesses.at). Στο εν λόγω σεμινάριο, θα παρουσιαστεί η τελική έκθεση της ομάδας εμπειρογνωμόνων και οι περιπτώσεις ορθών πρακτικών.

Η Επιτροπή θα εξακολουθήσει να ασχολείται με τη μεταβίβαση επιχειρήσεων και μετά την ολοκλήρωση του σεμιναρίου. Τα επόμενα μέτρα θα είναι η στήριξη των κρατών μελών στη διαδικασία μέτρησης ή συγκριτικής αξιολόγησης των οικείων επιδόσεων και ενημέρωσής τους σχετικά με απτές λύσεις ώστε να επιτευχθεί πρόοδος στον εν λόγω τομέα και ναλοποιηθούν οι προτάσεις της ομάδας εμπειρογνωμόνων.

Επιπλέον, η εργασία για τα φορολογικά εμπόδια και τους τρόπους διαφυγής που εξακολουθούν ναπάρχουν στον τομέα της φορολογίας επιχειρήσεων, θα εξακολουθήσουν να αποτελούν προτεραιότητα για την Επιτροπή, όπως αναφέρεται στην ανακοίνωση της Επιτροπής τον Μάιο 2001 για τις προτεραιότητες για τα προσεχή έτη(3) και στην επακόλουθη ανακοίνωση τον Οκτώβριο 2001 Προς μία εσωτερική αγορά χωρίς φορολογικά εμπόδια(4). Ωστόσο, θα πρέπει να σημειωθεί ότι η εργασία αυτή θα εστιαστεί σε θέματα που αφορούν την εσωτερική αγορά. Εφόσον τα προβλήματα που αφορούν τη μεταβίβαση επιχειρήσεων ανακύπτουν σε εθνικό πλαίσιο, θα αντιπετωπίζονται με τη διαδικασία που αναφέρεται παραπάνω.

(1) ΕΕ L 385 της 31.12.1994.

(2) Ανακοίνωση της Επιτροπής για τη μεταβίβαση μικρών και μεσαίων επιχειρήσεων, ΕΕ C 93 της 28.3.1998.

(3) ΕΕ C 284 της 10.10.2001.

(4) COM(2001)214 τελικό.